Document ID: 32006R0035

KOMISJONI MÄÄRUS (EÜ) nr 35/2006,
11. jaanuar 2006,
millega muudetakse teatavate tekstiiltoodete kolmandatest riikidest importimise ühiseeskirju käsitleva nõukogu määruse (EMÜ) nr 3030/93 I, V ja VII lisa
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 12. oktoobri 1993. aasta määrust (EMÜ) nr 3030/93 teatavate tekstiiltoodete kolmandatest riikidest importimise ühiseeskirjade kohta, (1) eriti selle artiklit 19,
ning arvestades järgmist:
(1)
Euroopa Komisjoni ja tema Hiina partneri vahelise vastastikuse mõistmise memorandumi rakendamiseks on vaja taaskehtestada I lisa algsätted, milles käsitletakse tootekirjeldusi.
(2)
Nõukogu on oma otsusega 2005/948/EÜ (2) heaks kiitnud Euroopa Ühenduse ja Valgevene Vabariigi vahelise tekstiiltoodete kaubandust käsitleva kahepoolse kokkuleppe allkirjastamise ja ajutise kohaldamise.
(3)
Seetõttu tuleks määrust (EMÜ) nr 3030/93 vastavalt muuta.
(4)
Käesoleva määrusega ettenähtud meetmed on kooskõlas määruse (EMÜ) nr 3030/93 artikli 17 alusel loodud tekstiilikomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EMÜ) nr 3030/93 muudetakse järgmiselt:
1.
I lisa punkt 2 asendatakse järgmisega:
“2.
Kui kategooriatesse 1-114 kuuluvate Vietnamist ja Hiinast pärit toodete koostisaineid ei ole eraldi nimetatud, käsitatakse nende toodete koostisainetena ainult lambavilla või muude loomade villa, puuvilla või keemilisi kiude.”
2.
V lisa asendatakse käesoleva määruse I lisa tekstiga.
3.
VII lisas esitatud tabel asendatakse käesoleva määruse II lisas esitatud tabeliga.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Seda kohaldatakse alates 1. jaanuarist 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 11. jaanuar 2006

Labels: 1
3
5